google/wiki40b huggingface dataset:
Gauravabaliai

Morfologija, biologija

Suaugėliai vidutinio dydžio (5–12 mm), kūnas kiek paplokščias, užpakalinė dalis kiek platesnė. Antenos siūliškos, iš 11 narelių, išaugusios prieš akis; antras narelis trumpiausias, galinis ilgiausias. Priešnugarėlė cilindriška, siauresnė už antsparnius. Antsparniai apaugę ilgais pasišiaušusiais plaukeliais, minkšti, į galą platėjantys. Letenos (tarsi) narelių skaičius 5-5-4 (priekinės, vidurinės, užpakalinės).
Lervos aptinkamos paklotėje, humusingoje dirvoje, po nukritusiais lapais ir augalų likučiais. Minta negyvais įvairių augalų lapais ir kitais augaliniais likučiais.

Sistematika, paplitimas

Pasaulyje gauravabalių yra apie 2000 rūšių. Palearktikoje – 470 rūšių. Lietuvoje aptikta viena rūšis – paprastasis gauravabalis (Lagria hirta). Manoma, kad turėtų gyventi ir Lagria atripes.
Kartais gauravabaliai išskiriami į atskirą šeimą Lagriidae.
Antroji superstygų revoliucija

Antroji superstygų revoliucija – svarbių atradimų stygų teorijoje laikotarpis 1994–1997 metais. Jos metu skirtingos superstygų teorijos versijos naujų ekvivalentiškumų (Stygų dvilypumai, veidrodinė simetrija ir kt.) pagalba buvo sujungtos į vieną 11 (nebe 10) matmenų erdvėlaikį turinčią teoriją, pavadintą M-teorija. Tai parodė, kad visos penkios teorijos nėra skirtingos ir kad tai tik skirtingos vienos teorijos matematinės formuluotės.
Buvo atrasti nauji objektai, vadinami branomis, kurie pasirodė besą neišvengiami stygų teorijos komponentai. Jų, o ypač D-branos, nagrinėjimas išplėtė mikroskopinį juodųjų skylių termodinaminių savybių supratimą ir kt.
Skorba

Istorija

Skorbos šventykla buvo pastatyta apie 3600−3200 m. pr. m. e.
Gilužiai (Molėtai)

Istorija

1570–1598 m. buvo Alantos dvaro Girsteikiškio valsčiaus kaimas (minimas kaip Antagilužiai). 1652 m. kaimas minimas Videniškių krikšto metrikų knygoje. 1654 m. Gilužiai.
Spora

Grybų sporos

Iš grybų sporų išauga grybai.
Kepurėtųjų grybų sporos susidaro apatinėje grybo kepurėlės pusėje, apsaugotoje nuo saulės, vėjo, lietaus, įvairių mechaninių pažeidimų. Pirmą kartą sporos buvo aptiktos 1725 m.
Sporos neilgaamžės, bet kai kurių grybų rūšių gyvybingos išlieka keliasdešimt metų. Apatinėje kepurėlės pusėje sporas gaminantis himenoforas, ilgainiui keitėsi: vienų grybų jis susiraukšlėjo į lakštelius, kitų susisuko į vamzdelius, o dar kitų suskilo į dygliukus ar net karpeles. Lakštelių, vamzdelių, dygliukų paviršius pasidengia tam tikru sluoksniu, vadinamu himeniu, kuriame ir susidaro sporos.
Iškritus sporai, jos vietoj susidaro kita. Grybų kepurėlėse yra milijardai baltų ar spalvotų sporų, krintančių ant žemės kelias dienas, kartais net savaites. Oro srovės, vanduo, paukščiai, vabzdžiai, žvėrys ir žmogus jas išplatina. Toliau jų likimą lemia dirvožemis, klimatas, metų laikas, todėl sudygsta tik nedidelė dalis sporų.
Spora, patekusi į palankias sąlygas, sudygsta. Po kurio laiko išsivysto gležna grybiena, kuri ilgainiui sutvirtėja, išsiplečia po medžiu, kitur jos neauga.
Serialas

Serialas (angl. Series) – ilgos trukmės televizijos dramaturgijos kūrinys, susidedantis iš epizodų, kurie susiję tematika, personažais. Paprastai serialai rodomi kasdien (beveik kasdien) kelerius metus arba vieną televizijos sezoną. Populiariausi TV serialai – šeimyninės serijos (veiksmas vyksta šeimoje), muilo operos (namų šeimininkėms skirti vaidinimai, pasižymintys melodramatiniu sentimentalumu). Taip pat populiarios situacijų komedijos, istorinės, fantastinės serijos, vesternai, detektyvai. TV serialams būdingos tam tikros personažų schemos bei dramaturginės taisyklės (sukeliamos teigiamos ir neigiamos emocijos, imituojama realaus gyvenimo tėkmė).

Bruožai

Pagrindinis serialų bruožas – išlaikyti intrigą. Visa istorija, siužetas neatskleidžiami per vieną epizodą. Kiekviename epizode tarp veikėjų įvyksta kas nors, kas traukia žmones jį žiūrėti ir kitą dieną. Paprastai epizodo pradžioje būna trumpas pakartojimas siužeto, kuris buvo rodytas kelis paskutiniuosius epizodus. Epizodo pabaigoje būtinai sukuriama įtampa.

Veikėjai

Serialuose paprastai būna iki dešimties pagrindinių veikėjų, iš kurių – iki penkių pačių svarbiausių. Jie pasirodo kiekviename epizode. Tačiau serialuose epizodinius vaidmenis atlieka dešimtys aktorių. Kartais vienam epizodui pasitelkiami ypatingi kviestiniai svečiai. Užsienyje populiaru pasirodyti ir save suvaidinti žymiems dainininkams, sportininkams. Tokie svečiai ypač būdinti daugiaepizodinėse situacijų komedijose.
Vadinamosiose muilo operose visuomet būna vienas ar du pagrindiniai veikėjai - aukos. Vesternuose bei detektyvuose – „kietieji“ arba „geriečiai“, kurie visuomet nugali priešus, kad ir kokie galingi jie būtų.

Istoriniai serialai

Istoriniuose serialuose atskleidžiama praeities kasdienybė. Tokie serialai turinio bei gamybos požiūriu yra patys sudėtingiausi, nes nuolat išlaikyti auditorijos dėmesį bei intrigą sukant istorinę juostą – sunku. Dažniausiai istorinius serialus sudaro iki dešimties epizodų. Jie būna rodomos per valstybines šventes.

Fantastiniai serialai

Fantastiniuose serialuose apstu antgamtiškų jėgų, mistinių veikėjų, nuolatinė gėrio ir blogio kova.
Marakaibas

Istorija

Marakaibas įkurtas 1529 metais.
Bingo žemė

Bingas (備後国; Bingo no kuni) – senoji Japonijos žemės, kurios vietoje dabartiniais laikais yra rytinė Hirošimos prefektūros dalis. Bingo ribojosi su Bičiu, Hokio, Idzumo, Ivamio ir Akio žemėmis.
Manoma, kad senoji žemės sostinė buvo Fučiu kaimynystėje. Sengoku laikotarpiu, Bingo žemę valdė Morio klanas, tačiau po Sekigaharos mūšio, ji atiteko Tokugavai Iejasu.
Šrindraditijas

Istorija

Pradžioje, busimasis Siamo karalius, tarnavo kaip vasalas Bangjangui (Bang Yang), kurio teritorija tuo metu priklausė vakarinėms Khmerų imperijos žemėms (dabar šiaurės–centrinis Tailandas). Jis buvo žinomas kaip Kunbangklangtao (Khun Bang Klang Thao) „skr. Kas valdo dangų“ arba Hao. Kartu su gubernatoriumi Rada (Rad), armijos vadu Kunfamuengu (Khun Pha Mueang), jis paskelbė nepriklausomybę nuo Ankoro ir atsisakė mokėti duoklę. Galiausiai buvo organizuotas sukilimas. Paskatinti šio pavyzdžio, nepriklausomybę paskelbė Muangfangas (Ban Muang Fang) ir Fajajo.
Malšinti sukilimo buvo pasiustas khmerų armijos generolas Klonlamfongas (Khlon Lamphong). Bet sukilėliams vadovavę Kunbangklangtao ir Kunfamuengas nugalėjo khmerus. Po mūšio abu karvedžiai įžengė į Khmerų imperijos šiaurės sostinę Sukotajų. Turėdamas daug sąjungininkų, Kunbangklangtao privertė khmerų imperatorių suteikti jam karaliaus titulą, bei atiduoti į žmonas savo dukrą Suang. Tapęs Sukotajaus karaliumi, Kunbangklangtao gavo karališką vardą Šrindraditijas (Sri Int’arat’itya) „skr. Saulės karalius su Indros galiomis“, bei suteiktos mistinio legendinio herojaus Fraruango (Phra Ruang) „skr. Nuostabusis princas“ galios. Paskui Fraruango vardas buvo suteikiamas visiems Sukotajaus karaliams, taip atsirado Fraruangų dinastija.
Jo valdymo metais, į šalį sugrįžo daug tajų imigrantų, kurie bėgo iš Junano po chano Chubilajaus įsiveržimo į Nanzhao karalystę 1254 m. Pastovus emigrantų srautas iš šiaurės leido karaliui išlaikyti stiprią armiją ir sėkmingai priešintis khmerų bei kitų kaimynų antpuoliams. Chanui Chubilajui užkariavus pietų Kiniją, kažkuria prasme padėjo išsaugoti nepriklausomą Siamo valstybę.
Šrindraditijo mirė apie 1279 m. Su karaliene Suang (Nang Suang) susilaukė trijų sūnų. Vyriausias sūnus mirė dar jaunystėje. Sostą paveldėjo vidurinysis sūnus karalius Banmuangas, kuris valdė labai neilgai, paskui sostą perėmė jauniausias sūnus Ramkhamhaengas.
Valė (Gruzija)

Istorija

Valė žinoma nuo X a. Miesto statusas suteiktas 1962 m.
Jamie Vardy

Karjera

Futbolininko karjerą pradėjo 2002 m. Sheffield Wednesday FC akademijoje. 2003–2007 m. žaidė Stocksbridge Park Steels FC jaunimo komandoje. Pagrindinėje sudėtyje debiutavo 2007 m., joje praleido 3 sezonus. 2010 m. persikėlė į Northern Premier League klubą FC Halifax Town. Pirmajame sezone pelnė 26 įvarčius bei laimėjo „Player’s Player of the Year“ apdovanojimą. 2011 m. rugpjūčio mėn. tapo Conference National klubo Fleetwood Town FC žaidėju. Tame sezone klubas laimėjo diviziją, Vardy pelnė 31 įvartį bei laimėjo komandos metų žaidėjo apdovanojimą.
2012 m. gegužės mėn. pasirašė sutartį su Football League Championship klubu Leicester City FC. Naujajam klubui 2014 m. padėjo laimėti čempionatą. 2015–2016 m. Premier League sezone 11 rungtynių iš eilės mušdavo įvarčius. Pagerino Ruud van Nistelrooy ankstesnį rekordą. Buvo nominuotas Premier League metu žaidėju bei Futbolo rašytojų asociacijos metų žaidėju (angl. Football Writers' Association Footballer of the Year).
Anglijos rinktinėje debiutavo 2015 m. birželio mėn. Buvo pakviestas atstovauti rinktinei UEFA Euro 2016 m. čempionate.
Ir kartu su Anglijos vyrų futbolo rinktinė dalyvavo 2018 FIFA pasaulio čempionate.
Elektroninio balso fenomenas

Elektroninio balso fenomenas (EVP, nuo angl. Electronic voice phenomenon) yra neaiškios kilmės anomalūs balsai, tariamai girdimi per radiją, telefoną, kitus elektroninius garso prietaisus, baltajame triukšme ar garso įrašuose. Dažnai teigiama, kad šie balsai yra paranormalios kilmės, pavyzdžiui, vaiduoklių ar, rečiau, ateivių. Šios teorijos palaikytojai teigia, kad prietaisai gali įrašyti balsus, kurie yra negirdimi žmogaus ausiai. Tačiau moksliniu požiūriu nėra aišku, kaip tada tuos pačius balsus žmogaus ausis jau girdi, kai leidžiamas įrašas.
Skeptikai EVP aiškina pareidolija, skirtingų radijo signalų susimaišymu, įvairiais mėgėjiškais radijo komunikacijų tinklais (pvz., JAV – Citizens' band radio).
Antanas Juška (1819)

Biografija

Brolis Jonas Juška. 1843 m. baigęs Vilniaus kunigų seminariją kunigavo įvairiose parapijose, 1854–1862 m. – Pušalote, 1862-1864 – Vilkijoje, 1865–1871 m. – Veliuonoje, altarista gyveno Alsėdžiuose. Per 1863 m. sukilimą 9 mėn. rusų valdžios kalintas. 1879 m. išvyko pas brolį Joną į Kazanę, rūpindamasis surinktų dainų spausdinimu, ten ir mirė.

Veikla

Alsėdžių, Pušaloto, Veliuonos, Vilkijos apylinkėse užrašė apie 7000 dainų ir apie 2000 melodijų, aprašė veliuoniškių ir pušalotiečių vestuvių apeigas. Svarbiausius užrašymus paskelbė knygose. 1863 m. išleido elementorių „Abecela“, kurioje vietoje lenkiškų sz ir cz vartojo š ir č. 1853–1854 m. parašė apie 7000 žodžių lenkų – lietuvių žodyną. Sudarė 30 000 žodžių lietuvių – lenkų žodyną su šnekamosios kalbos sakiniais. Peterburgo mokslų akademija išspausdino šio žodyno dalis, galutinėje redakcijoje žodžiai buvo verčiami į rusų kalbą. Apie 1875 m. parašė latvių – lietuvių – lenkų žodyną (apie 6000 žodžių, neišspausdintas). J. Bodueno de Kurtenė pastangomis Krokuvoje 1900 m. išleistas jo surinktų lietuvių liaudies dainų melodijų rinkinys (lenk. Melodje ludowe litewskie).
Antanas Juška įtvirtino tautosakos rinkimo ir publikavimo principus (tekstų autentiškumas, pateikėjų metrikos), jo tautosakiniai darbai turėjo įtakos XIX a. lietuvių literatūros plėtotei.
Rondavelė

Rondavelė yra tradicinis afrikiečių namų stilius. Dažniausiai visas namas padarytas iš medžiagų, kurios lengvai apdorojamos ir randamos - akmuo, medis, žvyras ir pan.
Rondavelės randamos pietų Afrikos šalyse - Pietų Afrikos Respublikoje, Lesote, Svazilande, Botsvanoje ir kitose. Skirtingose šalyse namų stilius gali skirtis savo aukščiu, sandara ir kitais parametrais. Nors tradicinės rondavelės nėra pritaikytos namuose naudotis vandeniu, elektra ar kitais patogumais, kai kuriuose šalyse rondavelės perdaromos, kad būtų įmanoma tuo naudotis.
Penkiažiočiai

Išvaizda

Kūnas kirmėliškas, išoriškai žieduotas, tačiau be matomos segmentacijos (kituose šaltiniuose aprašomas kaip segmentuotas su nervų sistemos ganglijumi kiekviename segmente). Suaugusių individų ilgis siekia nuo 1 iki 14 cm. Galva turi keturias durtuvais virtusias galūnes, skirtas prisikabinti prie aukos. Galvoje taip pat yra panašiai atrodanti burna (iš čia „penkiažiočiai“). Neturi facetinių akių, antenų, šalinimo sistemos.

Vystymasis

Gyvena paukščių, roplių ir žinduolių kvėpavimo takuose. Kai kurios rūšys geba parazituoti ir žmogų. Smulkūs kiaušinėliai, kurių viduje būna jau išsivysčiusios lervutės, į išorę patenka per parazituojamo organizmo virškinimo sistemą. Tokius kiaušinėlius su maistu suėda tarpinis šeimininkas, paprastai žuvis ar smulkus žinduolis. Tuomet lerva išsirita iš kiaušinėlio ir prikimba prie naujojo šeimininko žarnyno sienelės, kur suformuoja cistas. Tarpiniame šeimininke lerva gyvena kol, keleta kartų išsinėrusi, pasiekia suaugėlio stadiją. Kai šis, tarpinis šeimininkas, būna suvalgytas didesnio gyvūno (būsimojo pagrindinio šeimininko), tuomet parazitas per stemplę pasiekia naujojo šeimininko kvėpavimo takus ir tęsią vystymosi ciklą.

Klasifikacija

Penkiažiočių klasifikacija kelia daugybę mokslinių ginčų ir dar nėra galutinai nusistovėjusi. Dėl savo panašumo į kirmėles, seniau penkiažiočiai buvo priskiriami prie žieduotųjų kirmėlių. Vėlesni tyrimai atskleidė jų panašumą su nariuotakojais. Kai kurie autoriai teigė, kad penkiažiočiai yra tarpinė grupė tarp žieduotųjų kirmėlių ir nariuotakojų, kiti norėjo išskirti juos į savarankišką tipą.
Kai kurie autoriai, penkiažiočius, kaip klasę, priskiria lėtūnų (Tardigrada) tipui.
1972 m. K. G. Wingstrand atlikti spermos struktūros tyrimai atskleidė didelį penkiažiočių panašumą su žuvų utelėm (Branchiura) - parazitiniais vėžiagyviais žandakojais (Maxillopoda). Vėliau atlikti tyrimai taip pat patvirtino penkiažiočių ir žandakojų ryšį. Remiantis pastaraisias tyrimais, šiuo metu penkiažiočiai išskiriami kaip žandakojų poklasis.
Tačiau penkiažiočių, kaip vėžiagyvių teorijos kritikai pabrėžia penkiažiočių lervų skirtumus nuo vėžiagyvių ar net visų nariuotakojų. Taip pat neseniai atlikti filogenetiniai tyrimai parodė, jog penkiažiočiai labiau giminingi ne nariuotakojams, o nematodams ir panašiom kirmėlėm.
Tryum FC

Istorija

Įkurtas Kešev Hilo parapijoje 1976 m. Komandoje žaidžia futbolininkai iš aplinkinių kaimų (Brauns Aveniu, Martin Vilidžo, Golden Greuvo ir Bendalso.
2015/16 m. sezone pirmame divizione užėmė antrą vietą ir pateko į Premjer lygą.
Nuo 2016 m. dalyvavo aukščiausiose šalies lygoje. 2018/19 m. pirmenybėse liko 8 vietoje ir turėjo žaisti pereinamąsias rungtynes, kurias pralaimėjo.
DeviantArt

deviantArt, deviantART arba DeviantArt – 2000 m. sukurta internetinė svetainė, skirta naudotojų sukurtiems meno kūriniams saugoti ir platinti.
2008 m. svetainę aplankė apie 32 milijonų lankytojų ir ji pateko į populiariausių menui skirtų internetinių svetainių dešimtuką.
DeviantArt be meno kūrinių saugomos jų kūrimą palengvinančios priemonės: paveikslėliai, kuriuos galima naudoti kituose kūriniuose, programinės priemonės, mokomoji medžiaga.
Rukiškis

Oreivystės rekordas

2006 m. lapkričio 27 d. Šiauliuose pakilę oro balionu alpinistas Vladas Vitkauskas ir pilotas Vytautas Samarinas Anykščių rajono teritorijoje pakilo į 10 640 m aukštį. Ankstesnis  aukščio rekordas siekė 7200 m. Specialūs prietaisai užfiksavo ne tik aukščiausio pakilimo oro balionu, bet ir greičio rekordus. Oro balionas išretėjusioje atmosferoje skriejo 150 km per val. greičiu. Vėliau, tiksliai nustačius, kad aukščio ir greičio rekordai pasiekti Rukiškio kaime, buvo nutarta „lietuviškąjį Everestą“ paženklinti. Prie kelio  121  Anykščiai–Troškūnai–Panevėžys  pastatytas akmuo, ant kurio buvo sumontuotas metalinis „kalnas“ – „Lietuvos Everestas“. Atminimo ženkle pateikta pagrindinė informacija apie rekordą – skrydžio aukštis, rekordininkų pavardės ir oro baliono atvaizdas.
Eva Samková

Eva Samkova (ček. Eva Samková; g. 1993 m. balandžio 28 d. Vrchlabyje, Čekijoje) – Čekijos snieglentininkė ir olimpinė čempionė.

Karjera

E. Samkova slidinėja nuo dvejų metų, o jai suėjus septyneriems metams perėjo prie snieglenčių sporto. Ji pradėjo savo karjerą būdama 10 metų. E. Samkova pradėjo laisvojo stiliaus snieglenčių krose, bet po traumos pradėjo dalyvauti snieglenčių krose. Jos treneriai Marek Jelínek ir Jakub Flejšar.
Per savo karjerą E. Samkova yra laimėjusi keturis snieglenčių pasaulio čempionatus (2010, 2011, 2013, 2014 m.). Ji taip pat pelnė Čekijos nacionalinį apdovanojimą 2013 m.
2014 m. žiemos olimpinėse žaidynėse Sočyje E. Samkova pelnė snieglenčių kroso aukso medalį, 2018 m. Pjongčange − bronzą toje pačioje rungtyje.
Rungčių metu, E. Samkova tipiškai nupiešia ūsus virš savo lūpų.
Seixal FC

Istorija

Klubas įkurtas 1925 m. Yra žaidę aukščiausioje lygoje. Vėliau iškrito iš elito diviziono.
FK Nasaf

Istorija

Klubas įkurtas 1986 m. Žaidžia uzbekų Superlygoje. 2011 ir 2017 m. tapo šalies vicečempionais.
Joniškio valsčius (Šiaurė)

Joniškio valsčius buvo šiaurinėje Lietuvos dalyje, pasienyje su Latvija. Centras – Joniškis.
Nusikaltimas vardan meilės

Turinys

Iš Sicilijos atvykusi Karmela dirba fabrike, kuriame susitinka ir įsimyli vaikiną vardu Nulo. Judviejų draugystei ir meilei, suvaržytai aplinkinių nuomonės ir papročių, tenka įveikti daugybę kliūčių, kad jie galėtų būti kartu. Vietiniai nemėgsta atvykėlių iš pietų ir vadina juos tinginiais, atimančiais kitų darbo vietas. Karmela pereina į cechą prie krosnių, kur rizikuoja savo silpna sveikata, kad tik uždirbtų daugiau pinigų. Nulo komunistas ir nori susituokti municipalitete, o Karmela, bijanti savo giminių ir brolio – bažnyčioje. Jiedu pykstasi ir vėl taikosi, nes negali vienas be kito. Galiausiai Karmela dingsta, o kuomet Nulo pavyksta ją rasti, randa ją mirtinai sergančią. Jis pasiima ją į savo namus, kad galėtų kartu praleisti paskutines dienas...
John Cena

Biografija

John Cena savo karjerą profesionaliose pramoginėse imtynėse (angl. wrestling) pradėjo labai netikėtai. Jis jau nuo ketverių metukų domėjosi profesionaliomis pramoginėmis imtynėmis WWE, žaidė amerikietišką futbolą, Dirbo limuzino vairuotoju vėliau tapo kultūristu. Vieną dieną besportuojant salėje jam buvo pasiūlyta nueiti i WWE imtyninkų mokyklą. Jis mielai sutiko. Kaip treniruotas atletas, John Cena WWE imtynėse debiutavo 2002 metų birželio mėnesį SmackDown lygoje, pralaimėdamas populiariam kovotojui Kurt Angle. Vėliau John Cena WWE imtynėse nugalėjo Big Show ir laimėjo antrąjį savo karjeroje čempiono diržą. Jis tęsė karjerą SmackDown lygoje, bet vėliau perėjo į RAW.

Muzikinė veikla

John Cena taip pat yra garsus reperis. 2005 m. išleido singlus „Bad, Bad Man“ ir „Right Now“. Tų pačių metų gegužės 10 d. išleido albumą „You can’t see me“ (parduota 500 tūkst. kopijų).

Filmai

The Marine (2006 m.)
12 Rounds (2009 m.)
Legendary (2010 m.)
Fred: The Movie (2010 m.)
The Reunion (2011 m.)
Fred 2: Night of the Living Fred (2011 m.)
Fred 3: Camp Fred (2012 m.)
Scooby Doo: The Curse of the Ghost Bear (2014 m.)
Flinstones and WWE Stone age Smackdown (2015 m.)
Daddy's Home (2015 m.)
Daddy's Home 2 (2017 m.)
The Wall (2017 m.)
Blockers (2018 m.)
Pivašiūnų Švč. Mergelės Marijos Ėmimo į dangų bažnyčia

Istorija

Pivašiūnų žemes dvarininkas Jonas Klockis 1639 m. padovanojo Senųjų Trakų benediktinų abatijai. Vienuoliai 1648 m. pastatė medinę bažnyčią. Ji stovėjo dabartinės koplyčios vietoje. Bažnyčia kelis kartus degė. 1799 m. inventoriuje nurodyta sena, paramstyta bažnyčia. Joje buvo Dievo Motinos paveikslas ir 5 altoriai.
1825 m. bažnyčia sudegė. Tais pačiais metais Trakų dominikono Celestino Sarakos rūpesčiu ant kalvos pastatyta dabartinė medinė bažnyčia. XIX a. antrojoje pusėje į Pivašiūnus buvo skiriami lietuviškai nemokantys kunigai. Pamokslai lietuviškai pradėti sakyti apie 1891 m., tačiau atkėlus lenką kunigą, vėl panaikinti.
1911–1918 m. Pivašiūnuose klebonaujant Alfonsui Petruliui (Nepriklausomybės akto signataras) pamaldos vyko lietuvių kalba, užtat jis buvo skundžiamas dvasinei vyresnybei, šmeižiamas lenkų spaudoje. 1913 m. įsteigtas „Ryto“ draugijos skyrius.
1935 m. bažnyčia atnaujinta. Pivašiūnuose ilgai klebonavo Antanas Deksnys (1867–1949). Po Antrojo pasaulinio karo klebonų Jono Kaušylos ir Jono Žemaičio rūpesčiu bažnyčia atnaujinta. Klebonas J. Kaušyla 1946 m. buvo suimtas ir ištremtas. Į Lietuvą grįžo 1955 m.
2010 m. naktį į rugpjūčio 8 dieną, savaitę prieš Žolinės atlaidus, didelio viesulo metu smarkiai nukentėjo bažnyčios šventorius, nukrito daug medžių. Pati bažnyčia nenukentėjo.

Architektūra

Bažnyčia klasicistinė, lotyniško kryžiaus plano, su 4 mūrinių kolonų portiku, trikampiu frontonu. Vidus 3 navų. Didžiajame altoriuje yra stebuklingu laikomas tapytas Dievo Motinos paveikslas su sidabriniais apkalais (1943 m. restauruotas; 1988 m. vainikuotas popiežiaus Jono Pauliaus II dovanotu vainiku, gavo Marijos Nuliūdusiųjų Paguodos titulą). Spėjama, kad jis galėjęs būti atvežtas iš Turkijos ir buvęs jau pirmojoje kaimo bažnyčioje 1648 m.
Šventoriaus tvora akmenų mūro, su klasicistiniais triumfo arkos formos vartais. Prie bažnyčios stovi medinė varpinė, slėnyje – medinė Pakalnės koplyčia.
Gvidas Latakas

Gvidas Latakas – menininkas, dailininkas.

Biografija

Gvidas Latakas mokėsi Telšių aukštesniojoje taikomosios dailės mokykloje, mokydamasis tapė, liejo akvareles, raižė grafikos darbus, pradėjo dalyvauti sostinės Medalių galerijos organizuojamose respublikinėse bienalėse ir Baltijos šalių trienalėse. Vėliau Vilniaus dailės akademijos Kauno dailės instituto Tapybos katedroje studijavo tapybą, magistras.
Latakas tapo, kuria papuošalus, rašo eilėraščius, tapybos dėstytojas Kauno tautinės kultūros centre. Jo kūriniai buvo spausdinti kai kuriose knygelėse, buvo atidarytos jo parodos. Gvido Latako emaliai primena viduramžių vitražus, skirstymas tyčia grubus ir neišbaigtas – tačiau toks negrabumas kenkia pačiam kūriniui tiek formos, tiek ir turinio atžvilgiu.
G. Latako eilėraščiai publikuoti Telšių rajoninėje spaudoje, savaitraštyje „Šiaurės Atėnai“, žurnale „Nemunas“, įvairiuose almanachuose (pvz., „Po Vydūno kaštonais“). Latakas dukart (2003 ir 2004 m.) Prano Lemberto konkurso laureatas, 2009 m. skirta Zigmo Gėlės literatūrinė premija.
Pasvalio rajono savivaldybės taryba

Pasvalio rajono savivaldybės taryba – Pasvalio rajono savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje. Taryba renkama ketveriems metams visuotiniuose, slaptuose, laisvuose ir lygiuose rinkimuose pagal Lietuvos Respublikoje registruotų politinių partijų pateiktus kandidatų sąrašus. Rinkėjai – savivaldybės teritorijos gyventojai, gali keisti kandidatų eilę sąraše, penkiems kandidatams suteikdami pirmumo balsus.
Tarybą sudaro 25 tarybos nariai. Naujai išrinktos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kurią naujai išrinkta taryba susirenka į pirmąjį posėdį.
Per du mėnesius nuo pirmojo naujai išrinktos savivaldybės tarybos posėdžio sušaukimo dienos turi būti išrinktas savivaldybės meras, paskirti mero pavaduotojas ir savivaldybės administracijos direktorius, sudaryti tarybos komitetai ir tarybos kolegija. Savivaldybės tarybos veiklos tvarką ir formas nustato Vietos savivaldos įstatymas ir savivaldybės tarybos veiklos reglamentas.
Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Tarybos posėdžiams klausimus rengia komitetai bei komisijos savo posėdžiuose, tarybos narių frakcijos bei savivaldybės administracija. Taryba svarstomais klausimais priima sprendimus ir kontroliuoja jų įgyvendinimą.
Savivaldybė yra Lietuvos savivaldybių asociacijos narė.
Gineitai

Istorija

Gineitai seniau priklausė Siručiams (Sirutiškio dvarui).
RKL 2017-2018 m. sezonas

RKL 2017–2018 metų sezonas – 13-as lygos sezonas, kuriame dalyvauja 40 klubų. 16 varžosi A divizione, 24 - B divizione.